Ek het geweet die duiwel hou nie van dit wat ons doen nie, maar sjoe ek het nooit besef dat die aanslae so baie sou wees nie!
Een van die gebeurtenisse wat my die meeste aangeraak het was die mededeelsaamheid van die kindertjies. Al die lekkergoed word saam ge-eet en gedeel. Hulle sit ook vir ure saam en luister sonder om lastig te wees.
Hierdie Zim uitreik was ‘n besonderse uitdaging van die intrapslag. Ons moes redelike groot items deur die grens neem, om vir die pastore in Masvingo ‘n hupstoot te gee. 2 Kragopwekkers was vir die owerhede by die grens ‘n groot bekommernis. Maar na 8-ure is die deur vir ons geopen, Vader was getrou. Intersessors het vir ons skrif gekry in ons donkerste uur op die grens. Openbaring 3:8 “Ek ken jou werke. Kyk, Ek het voor jou ‘n geopende deur gegee, en niemand kan dit sluit nie, want jy het min krag en jy het my woord bewaar en my Naam nie verloën nie.”
Daardie mense het ‘n passie vir die Here wat ek baie lanklaas gesien het. Die liefde van die Here dra so sterk oor dat jy nie anders kan as om hulle in jou hart in te laat nie.
Ek het ‘n baie diep liefde vir die mense van Masvingo gekry. En as dit die Here se wil is, en daar is ‘n volgende geleentheid om weer te gaan, gaan ek nie dit mis nie.